WiMAX
WiMAX (angl. Worldwide Interoperability for Microwave Access) – bevielio ryšio technologija, kuri leidžia sparčiai perduoti duomenis radijo ryšiu. Dažnai teigiama, kad WiMAX sukurta remiantis tais pačiais principais kaip ir Wi-Fi, kadangi priklauso tai pačiai IEEE 802 standartų grupei. Tačiau WiMAX techninės charakteristikos yra kur kas pranašesnės. Ši technologija gali būti naudojama fiksuotai ir judriai plačiajuostei bevielio ryšio prieigai, taip pat taškas-taškas sujungimams sudaryti. Išleidus WiMAX standarto pataisymus, įgalinančius judrumą, WiMAX tapo lyderiaujančia tarp judraus plačiajuosčio ryšio technologijų.